অভিমান (১৯৭৩-এর চলচ্চিত্র)

অভিমান () হৃষিকেশ মুখোপাধ্যায় পরিচালিত ১৯৭৩ সালের একটি ভারতীয় হিন্দি মিউজিক্যাল ড্রামা ফিল্ম, এতে অভিনয় করেছেন অমিতাভ বচ্চন, জয়া বচ্চন, আশারানি, বিন্দু এবং ডেভিড। চলচ্চিত্রটি মোটাদাগে ১৯৭০-এর বাংলা চলচ্চিত্র বিলম্বিত লয়ের উপর ভিত্তি করে নির্মিত হয়েছিল, যেটিতে উত্তম কুমার এবং সুপ্রিয়া দেবী অভিনয় করেছিলেন।
কিন্তু আলিফ সুরতির মতে, চলচ্চিত্রটি দুই হিন্দুস্তানি শাস্ত্রীয় সঙ্গীতের উস্তাদ, সেতারবাদক রবি শঙ্কর এবং সুরবাহার বাদক অন্নপূর্ণা দেবীর মধ্যে ঝামেলাপূর্ণ বৈবাহিক জীবনের উপর ভিত্তি করেও তৈরি হয়েছিল, যদিও লেখক রাজু ভারতন বলেছেন যে হৃষিকেশ মুখার্জি চলচ্চিত্রটি গায়ক কিশোর কুমার এবং তার প্রথম স্ত্রী রুমা গুহ ঠাকুরতার জীবনের গল্পের উপর ভিত্তি করে তৈরি করেছিলেন। ১৯৫৪ সালের চলচ্চিত্র "এ স্টার ইজ বর্ন-এরও" একটি অস্পষ্ট প্রভাব আছে বলে উল্লেখ করা হয়েছে।
চলচ্চিত্রটি সম্ভবত তার গানের জন্য সবচেয়ে বেশি স্মরণীয়, যা শচীন বর্মনের সুরে এবং পরিচালনায়, মাজরুহ সুলতানপুরী লিখেছেন এবং প্লেব্যাক গায়ক লতা মঙ্গেশকর, কিশোর কুমার, মোহাম্মদ রফি গেয়েছেন। ছবিটি বক্স অফিসে একটি বড় হিট ছিল এবং এটি বচ্চনের ক্যারিয়ারের প্রথম দিকের হিটগুলোর মধ্যে একটি। অভিমানের জন্য জয়া বচ্চন শ্রেষ্ঠ অভিনেত্রী বিভাগে ফিল্মফেয়ার পুরস্কার জিতেছেন।
সুবীর এক পেশাদার গায়ক যার ক্রমবর্ধমান ক্যারিয়ার রয়েছে। তিনি বিয়ে পরিকল্পনা ছিল না - যতক্ষণ না তিনি উমার দেখা পান। উমা এক মিষ্টি গ্রামের মেয়ে যিনি সঙ্গীতে প্রতিভাবতী। সুবীর উমার প্রেমে পড়ে এবং তাকে বিয়ে করে। তিনি তার নতুন বউকে নিয়ে মুম্বাই ফিরেছেন। সুবীর গায়ক হিসেবে চালিয়ে যাচ্ছেন এবং উমার গায়কী ক্যারিয়ারকে লালন করছেন। উমার গানের ক‍্যারিয়ার যখনই বিকশিত হতে শুরু করে, ঠিক তখনই সুবীরের কর্মজীবনে পতন ঘটতে থাকে।
অবশেষে, সে তার স্বামীর চেয়েও বেশি সফল হয়, যার থেকে সুবীরের মনে ঈর্ষার জন্ম নেয়। তার অহংকার আর ঈর্ষা বিবাহে ছেদ ঘটায়। প্রশ্ন ওঠে সুবীর তার ঈর্ষা কাটিয়ে উঠতে পারবে কিনা। কাহিনী বেশ সংবেদনশীল পর্যায়ে পৌঁছে যখন দম্পতি আলাদা হয়ে যায় এবং উমার গর্ভপাত ঘটে। তার খালার কাছ থেকে ব্যাপক সমালোচনার পরে, তারা আবার একটি আবেগপূর্ণ পুনর্মিলনে একত্রিত হয় এবং তারা একসাথে গান করে।
চলচ্চিত্রটি অমিয়া (AmiYa) (অমিতাভ + জয়া) প্রোডাকশনের অধীনে তৈরি করা হয়েছিল, যদিও কপিরাইট তাদের সচিবদের মালিকানাধীন।
মুভিতে জয়া বচ্চনের কণ্ঠে কেবলই লতা মঙ্গেশকর ছিলেন, তবে অমিতাভ বচ্চনের জন্য তিনজন গায়ক কণ্ঠ দিয়েছেন।
মনহার উধাস “লুটে কোন মন কা নগর” এর ডেমো রেকর্ড করা হয়েছিল এবং এটি মুকেশেরই গাওয়ার কথা ছিল; তবে মুকেশ প্রত্যাখ্যান করেছিলেন কারণ তিনি ভেবেছিলেন ডেমোটি ভাল শোনাচ্ছে এবং উধাসকে একটি সুযোগ দেওয়া উচিত।
সাইবল চ্যাটার্জির মতে, "অভিমান" ছিল ১৯৭৩ সালে বচ্চনের "সবচেয়ে বড় হিট" এবং "বছরের সবচেয়ে আলোচিত চলচ্চিত্র"।
ছবিটি প্রথম প্রদর্শনের প্রায় ৫০ বছর পর ১৫ ডিসেম্বর ২০২২-এ ২৮তম কলকাতা আন্তর্জাতিক চলচ্চিত্র উৎসবে উদ্বোধনী চলচ্চিত্র হিসাবে প্রদর্শিত হয়েছিল।
সমস্ত গানের সুর করেছিলেন শচীন দেববর্মণ, সেরা সঙ্গীত পরিচালকের জন্য ফিল্মফেয়ার পুরস্কার জিতেছিলেন। গানের কথায় মাজরুহ সুলতানপুরী।
১৯৭৩ সালের বিনাকা গীতমালার বার্ষিক তালিকায় "তেরে মেরে মিলান কি ইয়ে রায়না" এবং "মিট না মিলা রে মন কা" গানগুলি যথাক্রমে ১৬তম এবং ২৩তম স্থানে তালিকাভুক্ত হয়েছিল।
চলচ্চিত্রটি বিন্দুর জন্যও টার্নিং পয়েন্ট ছিল, যিনি প্রথমবারের মতো একটি সহানুভূতিশীল চরিত্রে অভিনয় করেছিলেন। পূর্বে, তিনি ভ্যাম্প/ক্যাবারে ড্যান্সার চরিত্রে পরিচিত ছিলেন, যেমন অমিতাভের তারকা-তৈরির হিট ছবি "জাঞ্জির" (১৯৭৩) এ। এই চলচ্চিত্রটি ভারতের চেয়ে শ্রীলঙ্কায় খুব জনপ্রিয় হয়েছিল এবং একই সিনেমা, এম্পায়ার, কলম্বোতে ৫৯০ দিন ধরে একটানা প্রদর্শিত হয়েছিল।